Diari Oficial de la Generalitat Valenciana


Sumari del DOGV 5089, del 09-09-2005 (2005/9897)

Informació pública de la iniciació del període voluntari de cobrament de les liquidacions de les quotes del recurs cameral permanent referides a l'Impost de Societats, l'Impost sobre la Renda de les Persones Físiques i l'Impost d'Activitats Econòmiques.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5089

Data del DOGV
:   09-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9897


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de la iniciació del període voluntari de cobrament de les liquidacions de les quotes del recurs cameral permanent referides a l'Impost de Societats, l'Impost sobre la Renda de les Persones Físiques i l'Impost d'Activitats Econòmiques. [2005/F9897]
  
De conformitat amb el que s'establix en l'article 64 del Reglament de Règim Interior d'esta Cambra Oficial de Comerç, Indústria i Navegació de Castelló, es posa en coneixement dels seus electors que el Comité Executiu, en les sessions dels dies 22 de febrer i 12 de juliol de 2005, va aprovar el padró cobratori, així com les liquidacions de les quotes del recurs cameral permanent referides a l'Impost de Societats, a l'Impost sobre la Renda de les Persones Físiques i a l'Impost d'Activitats Econòmiques, i va acordar també la iniciació des del dia 15 del mes de setembre de 2005 del període voluntari de cobrament de les quotes del recurs cameral permanent girades en les quanties, formes i termes que establixen els articles 12, 13 i 14, i disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques, i la Llei 51/2002, de 27 de desembre, de reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària, i les normes reglamentàries de desenvolupament de la dita llei vigent, en relació amb l'Impost sobre Activitats Econòmiques, Impost sobre la Renda de les Persones Físiques i Impost de Societats satisfets pels contribuents que hagen exercit activitats en la demarcació d'esta corporació, és a dir, tota la província de Castelló.
  
A més, per a facilitar el pagament de les esmentades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs cameral permanent, i enviarà notificació-rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més contindrà la indicació de la normativa legal en què es basa la quota girada i els recursos que es poden interposar en cas de disconformitat amb esta.
  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que pertoquen, tot això d'acord amb la referida Llei 3/1993, de 22 de març, i la Resolució de 19 d'octubre de 1993 (Boletín Oficial del Estado de 10 de novembre) que publica el Conveni de primer d'octubre de 1993 de prestació de servicis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 1 de setembre de 2005.- El president: Salvador Martí Huguet. El secretari general en funcions: Vicente Casañ Casañ.